pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คณะผู้แทนพิเศษรัฐบาล ลงพื้นที่ภาคใต้ ย้ำนโยบายรัฐบาล ยึดหลักสันติวิธีและกฎหมาย บนความเท่าเทียมโดยต้องไม่ละเลยหลักสิทธิมนุษยชน
วันจันทร์ที่ 16 กันยายน 2562
คณะผู้แทนพิเศษรัฐบาล ลงพื้นที่ภาคใต้ ย้ํานโยบายรัฐบาล ยึดหลักสันติวิธีและกฎหมาย บนความเท่าเทียมโดยต้องไม่ละเลยหลักสิทธิมนุษยชน
เมื่อ 15 ก.ย.62 : 0900 คณะผู้แทนพิเศษของรัฐบาลพร้อมคณะ นําโดย พล.อ.ชัยชาญ ช้างมงคล รมช.กห./หน.ผทพ.
เมื่อ 15 ก.ย.62 : 0900 คณะผู้แทนพิเศษของรัฐบาลพร้อมคณะ นําโดย พล.อ.ชัยชาญ ช้างมงคล รมช.กห./หน.ผทพ.ได้เดินทางลงพื้นที่ จว.ปัตตานี เพื่อตรวจเยี่ยมและติดตามการปฏิบัติงานของหน่วยงานต่างๆ ในการแก้ปัญหาความไม่สงบในพื้นที่ จชต. โดยได้นําความห่วงใยและคําชื่นชมของ พล.อ.ประยุทธ์ จันทร์โอชา นรม.และรมว.กห. ที่มีต่อข้าราชการพลเรือน ตํารวจและทหาร ที่ร่วมกันปฎิบัติงานในพื้นที่ ด้วยความมุ่งมั่น เสียสละและอดทน ที่ผ่านมา เป็นผลให้สถานการณ์ในพื้นที่ดีขึ้นตามลําดับ โดยขอให้เน้นการมีส่วนร่วมและตั้งอยู่ในความไม่ประมาทในการปฏิบัติงาน
พล.อ.ชัยชาญ’ ได้ย้ํา ขอให้ทุกส่วนราชการ น้อมนํายุทธศาสตร์พระราชทาน “เข้าใจ เข้าถึง พัฒนา” “ปรัชญาเศรษฐกิจพอเพียง” และแนวพระราชดําริของพระบาทสมเด็จพระเจ้าอยู่หัว “จิตอาสา เราทําความดีด้วยหัวใจ” ให้ยึดมั่นในนโยบายของรัฐบาลในการแก้ปัญหาด้วยหลักสันติวิธี อํานวยความยุติธรรมด้วยการ บังคับใช้กฎหมายที่เป็นธรรม เท่าเทียม ไม่เลือกปฏิบัติ มุ่งเน้นการดําเนินงานด้านการพัฒนาควบคู่ไปกับงานด้านความมั่นคง ในการแก้ไขปัญหาในพื้นที่ จังหวัดชายแดนภาคใต้ อย่างพร้อมเพียงกัน
พร้อมทั้ง ขอให้ร่วมกันคงความพยายามหลัก ในการดูแลความปลอดภัยในชีวิตและทรัพย์สินของประชาชน โดยเน้นเพิ่มประสิทธิภาพ ในการเสริมสร้างความเข้มแข็งชุมชนและการมีส่วนร่วมของประชาชนให้มากขึ้น โดยเฉพาะการแก้ปัญหาผู้มีอิทธิพล ที่เกี่ยวข้องกับยาเสพติด การค้ามนุษย์และการลักลอบค้าสิ่งผิด กฎหมายในพื้นที่ ซึ่งมีส่วนสําคัญของเงื่อนไขความเหลื่อมล้ําและปัญหาทางสังคม โดยขอให้ประสานการมีส่วนร่วมของทุกชุมชนให้มากขึ้น โดยเฉพาะผู้นําทางศาสนาและผู้นําท้องถิ่น ทั้งนี้ ขอให้เพิ่มการเฝ้าระวัง ด้วยการใช้ประโยชน์จากเทคโนโลยีและเครือข่ายกล้องวงจรปิดให้มากขึ้น
สําหรับการขับเคลื่อนกระบวนการพูดคุยสันติสุข เพื่อให้สามารถเดินหน้าบนพื้นฐานการมีส่วนร่วมของทุกภาคส่วน จําเป็นต้องสร้างความเข้าใจและการมีส่วนร่วมกับประชาชนระดับพื้นที่อย่างกว้างขวาง ควบคู่กับการขับเคลื่อนเดินหน้ายกระดับคุณภาพชีวิตและความเป็นอยู่ของประชาชน ทั้งด้านการศึกษา เศรษฐกิจและสังคม ที่สอดคล้องกับความต้องการของประชาชน เพื่อนําไปสู่โอกาสทางสังคมและการอยู่ดีมีสุข ของประชาชนในพื้นที่ที่ยั่งยืน
รัฐบาลไทย-ข่าวทำเนียบรัฐบาล-สธ.ตั้งคณะกรรมการสืบข้อเท็จจริง กรณีอุบัติเหตุรถชน และให้การดูแล รปภ.ผู้บาดเจ็บ-ครอบครัว
วันอังคารที่ 14 พฤศจิกายน 2560
สธ.ตั้งคณะกรรมการสืบข้อเท็จจริง กรณีอุบัติเหตุรถชน และให้การดูแล รปภ.ผู้บาดเจ็บ-ครอบครัว
กระทรวงสาธารณสุข ตั้งคณะกรรมการสืบข้อเท็จจริงกรณีอุบัติเหตุรถชน รปภ.ที่ประตูกระทรวงสาธารณสุข ให้การดูแลผู้บาดเจ็บและภรรยาที่ทํางานในกระทรวงสาธารณสุขอย่างดี  กําชับทีมแพทย์พระนั่งเกล้าให้การดูแลใกล้ชิด พร้อมปรับปรุง ตัดแต่งต้นไม้ และเพิ่มไฟส่องสว่าง
สํารวจแก้ไขบริเวณจุดเสี่ยงอื่นๆ
วันนี้ (14 พฤศจิกายน 2560) ที่กระทรวงสาธารณสุข จ.นนทบุรี แพทย์หญิงพรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ความคืบหน้ากรณีอุบัติเหตุรถชนพนักงานรักษาความปลอดภัย (รปภ.) ที่กระทรวงสาธารณสุข ว่า นายแพทย์เจษฎา โชคดํารงสุข ปลัดกระทรวงสาธารณสุข ได้สั่งการให้ตั้งคณะกรรมการสืบข้อเท็จจริงกรณีที่เกิดขึ้น เพื่อให้มั่นใจว่าจะให้ความเป็นธรรมทั้ง 2 ฝ่าย ซึ่งเป็นคนของกระทรวงสาธารณสุข และเป็นไปตามระเบียบขั้นตอนราชการ พร้อมกําชับทีมแพทย์โรงพยาบาลพระนั่งเกล้าดูแลรปภ.ผู้บาดเจ็บอย่างดีที่สุด ได้รับรายงานว่าเช้าวันนี้ รู้สึกตัว สามารถทําตามคําสั่งแพทย์ได้ สัญญาณชีพคงที่ ยังใช้เครื่องช่วยหายใจ มีไข้ แพทย์ได้ให้ยาปฏิชีวนะ ให้การดูแลอย่างใกล้ชิดในห้องไอซียู และจะดูแลภรรยาที่ทํางานอยู่ในกระทรวงสาธารณสุขด้วยเช่นกัน
แพทย์หญิงพรรณพิมล กล่าวต่อว่า การเกิดอุบัติเหตุครั้งนี้ เป็นสิ่งที่ไม่มีใครอยากให้เกิดขึ้น อย่างไรก็ดี กระทรวงสาธารณสุข ได้เพิ่มไฟส่องสว่างที่ประตูทางเข้า-ออกทุกประตู และตัดแต่งต้นไม้ รวมทั้งได้สํารวจแก้ไขบริเวณจุดเสี่ยงอื่น ๆ โดยเฉพาะบริเวณประตูทางเข้า-ออก ด้านสถาบันบําราศนราดูรที่เป็นจุดเกิดเหตุ ยอมรับว่าค่อนข้างมืด และประตูโปร่งสีเข้มกลืนกับความมืด จะต้องมีการปรับปรุงให้มองเห็นได้ชัดเจนขึ้น
********************************** 14 พฤศจิกายน 2560
รัฐบาลไทย-ข่าวทำเนียบรัฐบาล-การทำงานของระบบการจัดการภาษี
วันพฤหัสบดีที่ 2 กรกฎาคม 2563
การทํางานของระบบการจัดการภาษี
วันที่ 11 กุมภาพันธ์ 2563
เป็นการอํานวยความสะดวกในการจัดการภาษีของเจ้าของธุรกิจออนไลน์แบบครบวงจรร่วมกับกรมสรรพากรและธนาคารพาณิชน์
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะ Digital Startup เสนอนวัตกรรมการเงิน (FinTech) ประกอบด้วย “แพลตฟอร์ม รีไฟแนนซ์ ลดภาระหนี้สินให้คนไทย” “การวางแผนการเงินครบวงจร พร้อมสินเชื่อ สวัสดิการ ด้วยโปรแกรมอัจฉริยะ Robo-Advisor” “บริการเชิงรุกสําหรับธุรกิจประกันภัย คมนาคมขนส่ง และคุณภาพชีวิต” “เครื่องมือที่ช่วยให้ภาคธุรกิจ ในสังคมไร้เงินสดเปลี่ยน “ต้นทุน” ให้เป็น “กําไร” โดยอัตโนมัติ” และ “การทํางานของระบบ เพื่ออํานวยความสะดวกในการจัดการภาษีของเจ้าของธุรกิจออนไลน์แบบครบวงจรร่วมกับกรมสรรพากร และธนาคารพาณิชย์” โดยนายกรัฐมนตรีชื่นชมความสามารถของคนไทยรุ่นใหม่ เพราะผลงานเหล่านี้จะช่วยยกระดับคุณภาพชีวิตของประชาชนในด้านการบริการที่เกี่ยวข้องกับการเงินและการลงทุนให้มีประสิทธิภาพมากขึ้น ซึ่งทุกโครงการที่จะประสบความสําเร็จได้นั้น ต้องได้รับความร่วมมือจากประชาชนและยืนยันว่าภาครัฐจะให้การสนับสนุนอยู่เสมอ
รัฐบาลไทย-ข่าวทำเนียบรัฐบาล-ปลัด สธ. ห่วงการรวมเงินเดือนในงบเหมาจ่าย จะไม่เหลือเงินซื้อยาให้ประชาชนเพียงพอ
วันศุกร์ที่ 14 กรกฎาคม 2560
ปลัด สธ. ห่วงการรวมเงินเดือนในงบเหมาจ่าย จะไม่เหลือเงินซื้อยาให้ประชาชนเพียงพอ
ปลัดกระทรวงสาธารณสุข เผยการรวมเงินเดือนในงบเหมาจ่ายแล้วไปหักออกจากเงินที่จัดสรรให้โรงพยาบาลไม่เป็นธรรมต่อประชาชนในพื้นที่ และไม่มีผลในการกระจายบุคลากร
เนื่องจากโรงพยาบาลที่ขนาดเท่ากัน มีบุคลากรเท่ากันแต่อาวุโสและอายุงานต่างกัน จะถูกหักเงินเดือนไม่เท่ากัน จึงเหลือเงินจัดบริการไม่เท่ากัน
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า การบริหารจัดการงบเหมาจ่ายรายหัว โครงการหลักประกันสุขภาพแห่งชาติใน 15 ปีผ่านมา โดยรวมเงินเดือนไว้แล้วไปหักออกจากงบรายหัวที่จัดสรรให้โรงพยาบาลโดยหวังผลให้มีการกระจายบุคลากรนั้น นอกจากไม่ได้มีผลต่อการกระจายบุคลากรแล้ว ยังมีผลกระทบต่อโรงพยาบาลในการจัดบริการประชาชนมาก เช่น โรงพยาบาลชุมชนที่มีขนาดเท่ากันและมีบุคลากรเท่ากัน แต่มีบุคลากรมีอาวุโสและอายุงานมาก โรงพยาบาลชุมชนแห่งนั้นจะถูกหักเงินเดือนมากกว่า เช่นพยาบาลอาวุโส จะได้รับเงินเดือน เงินต่างๆมากกว่าพยาบาลจบใหม่ 2-3 เท่าตัว โรงพยาบาลนั้นจึงถูกหักเงินเดือนไปมากจนแทบไม่เหลือเงินซื้อยาให้ประชาชนเพียงพอ บางแห่งถูกหักเงินเดือนไปมากกว่าโรงพยาบาลระดับเดียวกันมากถึงปีละ 10-20 ล้านบาท รวม 15 ปีผ่านมาน่าจะถูกหักมากเกินไปถึงรวม 150-200 ล้านบาทต้องใช้วิธีการปรับเกลี่ยช่วยเหลือกันในระดับจังหวัดและเขต
นอกจากนี้ ผลจากการรวมเงินเดือนไว้ในงบเหมาจ่ายรายหัว ส่งผลให้ในปี 2559 โรงพยาบาลชุมชนจํานวน 441 แห่ง หรือเกือบครึ่งจากทั้งหมด 886 แห่ง ได้รับงบประมาณต่อหัวประชากร หลังหักเงินเดือนและค่าตอบแทนน้อยกว่า 1,000 บาทโดย 9 แห่งเหลืองบน้อยกว่า 100 บาท อีก 34 แห่งได้รับ 100 – 499 บาท และ379 แห่ง ได้รับ 500-999 บาท
ส่วนการจัดสรรงบค่าเสื่อมที่ผ่านมา โดยจัดสรรร้อยละ 90 ลงไปที่โรงพยาบาลชุมชนตรงทําให้โรงพยาบาลส่งเสริมสุขภาพตําบลไม่มีงบเพียงพอในการซ่อมแซมอาคารและครุภัณฑ์ขนาดใหญ่ได้เมื่อปรับเป็นการจัดสรรไปไว้ที่เขตร้อยละ 10 ที่จังหวัดร้อยละ 20 นั้น จะทําให้นํางบประมาณส่วนนี้ไปจัดสรรเพื่อซ่อมแซมตัวอาคารและครุภัณฑ์ให้กับโรงพยาบาลส่งเสริมสุขภาพตําบลที่จําเป็นได้มากกว่า ซึ่งจะมีคณะกรรมการในระดับจังหวัด และในระดับเขตที่ประกอบด้วย สปสช.เขต และเขตสุขภาพสธ.ร่วมกันพิจารณา
********************************************* 14 กรกฎาคม 2560
รัฐบาลไทย-ข่าวทำเนียบรัฐบาล-“รมช.วิวัฒน์” เปิดโครงการสัมมนาเชิงปฏิบัติการ พร้อมร่วมเสวนา “สู่ฝันของพ่อ..สานต่อเกษตรทฤษฎีใหม่”
วันพุธที่ 7 พฤศจิกายน 2561
“รมช.วิวัฒน์” เปิดโครงการสัมมนาเชิงปฏิบัติการ พร้อมร่วมเสวนา “สู่ฝันของพ่อ..สานต่อเกษตรทฤษฎีใหม่”
“รมช.วิวัฒน์” เปิดโครงการสัมมนาเชิงปฏิบัติการ พร้อมร่วมเสวนา “สู่ฝันของพ่อ..สานต่อเกษตรทฤษฎีใหม่” เพื่อขับเคลื่อนการขยายผลโครงการเกษตรทฤษฎีใหม่ สร้างเครือข่ายให้เข้มแข็ง ยั่งยืน
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ กล่าวภายหลังเป็นประธานเปิดโครงการสัมมนาเชิงปฏิบัติการเพื่อขับเคลื่อนการขยายผลโครงการเกษตรทฤษฎีใหม่ และร่วมเสวนาในหัวข้อ “สู่ฝันของพ่อ..สานต่อเกษตรทฤษฎีใหม่” ณ วัดมงคลชัยพัฒนา อําเภอเฉลิมพระเกียรติ จังหวัดสระบุรี ว่า จากความสําเร็จในการดําเนินงานตามนโยบายเกษตรทฤษฎีใหม่ ของกระทรวงเกษตรและสหกรณ์ที่ผ่านมา มีเกษตรกรจํานวนมากประสบผลสําเร็จจากการนําแนวความคิดเกษตรทฤษฎีใหม่ไปปรับใช้ในการประกอบอาชีพ จนมีรายได้เพิ่มขึ้นสามารถปลดหนี้สิน ครอบครัวมีความสุขบนพื้นฐานของความพอเพียง กระทรวงเกษตรฯ จึงมีเป้าหมายในการขยายผลทฤษฎีใหม่ให้ครอบคลุมทั้งประเทศ ปีละ 70,000 ราย ใน 882 อําเภอ เฉลี่ยเกษตรกรอําเภอละ 80 ราย เพื่อเป็นต้นแบบของการยกระดับคุณภาพชีวิต โดยให้หน่วยงานราชการทุกหน่วยงานมาร่วมกันขับเคลื่อนนโยบาย ซึ่งเป็นหนึ่งโครงการสําคัญในแผนขับเคลื่อนการปฏิรูปประเทศไทย
“สําหรับการจัดงานในครั้งนี้ กรมชลประทานเป็นหนึ่งหน่วยงานหลักที่ได้ร่วมขับเคลื่อนการขยายผลโครงการเกษตรทฤษฎีใหม่ อีกทั้งเป็นแหล่งข้อมูลความรู้เรื่องน้ําที่ปัจจัยสําคัญหลักในการทําการเกษตร จึงได้จัดงานเสวนา “สู่ฝันของพ่อ...สานต่อทฤษฎีใหม่” เพื่อเปิดพื้นที่ตลาดนัดความรู้ให้คนทําการเกษตรทฤษฎีใหม่ เครือข่ายต่าง ๆ ที่มีประสบการณ์การทํางานมาแลกเปลี่ยนความรู้ซึ่งกันและกัน ร่วมมือกันวางแผนขับเคลื่อนเกษตรทฤษฎีใหม่ในระดับลุ่มน้ํา เพื่อจะออกแบบต้นแบบที่จะนําไปสู่การปฏิบัติได้จริง ซึ่งในการพูดคุยเสวนาครั้งนี้จะใช้กลไกหลัก 3 อย่าง คือS-Support (หนุน/ปลดล็อค) D-Driver (คน/พื้นที่) และ F-Function (กลไกราชการ) เพื่อให้ได้ตัวชี้วัดกลไกการขับเคลื่อนระยะยาว รวมถึงข้อสรุปที่จะสนับสนุนการทํางานให้สําเร็จเป็นไปตามแผนขับเคลื่อนปฏิรูปประเทศไทย และหวังเป็นอย่างยิ่งว่าการเกษตรทฤษฎีใหม่จะขยายวงกว้างออกไปมากขึ้นเรื่อย ๆ เพราะเป็นแนวทางที่จะพัฒนาการเกษตรได้อย่างมีประสิทธิภาพและยั่งยืนได้จริง” นายวิวัฒน์ กล่าว
ด้านนายทองเปลว กองจันทร์ อธิบดีกรมชลประทาน กล่าวเพิ่มเติมว่า นอกจากรวบรวมเครือข่ายผู้มีประสบการณ์จริงในการทําเกษตรทฤษฎีใหม่มาไว้ด้วยกันแล้ว ภายในงานยังมีหัวข้อเสวนาที่น่าสนใจ เช่น ความเป็นมา กลับสู่รากเหง้าเกษตรทฤษฎีใหม่แห่งแรก Tentative Formula สู่โคก หนอง นา โมเดล , เส้นทางคนรุ่นใหม่ Start Up เกษตรทฤษฎีใหม่, การขับเคลื่อนโครงการพัฒนาระบบกสิกรรมด้วยศาสตร์พระราชาของลุ่มน้ําปราจีน (ลุ่มน้ําย่อยห้วยโสมง) และลุ่มน้ําป่าสัก เป็นต้น รวมไปถึงการจัดนิทรรศการที่แบ่งเป็น 5 โซน ได้แก่ โซนที่ 1 เรื่องราวของรากเหง้าเกษตรทฤษฎีใหม่ โซนที่ 2 ตามรอยเท้าพ่อ..สู่ฐานเรียนรู้เกษตรทฤษฎีใหม่แห่งแรก โซนที่ 3 สานฝันของพ่อ..พัฒนาลุ่มน้ําป่าสักตามแนวพระราชดําริ โซนที่ 4 แปลงตัวอย่างเกษตรทฤษฎีใหม่ประยุกต์ (โคก หนอง นา โมเดล) และสุดท้ายตลาดนัดเกษตรทฤษฎีใหม่และเครือข่าย.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“บิ๊กอู๋”มั่นใจแรงงานไทยในอนาคตสามารถทำงานร่วมกับระบบออโตเมชั่นได้
วันศุกร์ที่ 19 ตุลาคม 2561
“บิ๊กอู๋”มั่นใจแรงงานไทยในอนาคตสามารถทํางานร่วมกับระบบออโตเมชั่นได้
รมว.แรงงาน บรรยายพิเศษ ในหัวข้อ "อนาคตแรงงานไทยและนโยบายภาครัฐ" ชี้ คุณลักษณะแรงงานไทยในอนาคตต้องใช้เทคโนโลยีเป็น ทํางานร่วมกับระบบอัตโนมัติและหุ่นยนต์ในการจัดการข้อมูลได้ แนะแรงงานพัฒนาตนเอง ปรับตัว มีความสามารถหลากหลาย ยกระดับขีดความสามารถ
รมว.แรงงาน บรรยายพิเศษ ในหัวข้อ "อนาคตแรงงานไทยและนโยบายภาครัฐ" ชี้ คุณลักษณะแรงงานไทยในอนาคตต้องใช้เทคโนโลยีเป็น ทํางานร่วมกับระบบอัตโนมัติและหุ่นยนต์ในการจัดการข้อมูลได้ แนะแรงงานพัฒนาตนเอง ปรับตัว มีความสามารถหลากหลาย ยกระดับขีดความสามารถในการแข่งขัน นําพาประเทศก้าวข้ามกับดักรายได้ปานกลางไปสู่กลุ่มประเทศรายได้สูง
เมื่อวันที่ ๑๘ ตุลาคม ๒๕๖๑ พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน
เป็นวิทยากรบรรยายพิเศษ เรื่อง "อนาคตแรงงานไทยและนโยบายภาครัฐ" ณ สถาบันการจัดการปัญญาภิวัฒน์ ถนนแจ้งวัฒนะ กรุงเทพฯ โดยมีรองศาสตราจารย์ ดร. สมภพ มานะรังสรรค์ อธิการบดีสถาบันการจัดการปัญญาภิวัฒน์
ให้การต้อนรับ โอกาสนี้มี นายจรินทร์ จักกะพาก ปลัดกระทรวงแรงงาน พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย โดยรัฐมนตรีว่าการกระทรวงแรงงาน กล่าวว่า คุณลักษณะของแรงงานในอนาคต จะต้องรู้เท่าทันโลกทันเหตุการณ์ ใช้เทคโนโลยีเป็น พร้อมที่จะทํางานร่วมกับระบบอัตโนมัติและหุ่นยนต์ในการจัดการข้อมูลได้ รวมทั้งเพิ่มพูนทักษะ พัฒนาตนเองอย่างสม่ําเสมอ มีการปรับตัวได้ดี มีความสามารถหลากหลาย
มีทักษะด้านภาษา ทักษะด้านบริการ และทักษะด้าน STEP ได้แก่ วิทยาศาสตร์ เทคโนโลยี วิศวกรรม และคณิตศาสตร์ เป็นต้น
พล.ต.อ.อดุลย์ฯ กล่าวต่อว่า ปัจจุบันประเทศไทยอยู่ในกลุ่มประเทศรายได้ปานกลางระดับสูง ที่มีรายได้
เฉลี่ยต่อหัวของประชากรอยู่ที่ประมาณ 1.8 แสนบาทต่อคนต่อปี ก้าวข้ามไปสู่ประเทศกลุ่มรายได้สูง ซึ่งจะต้องทําให้ประชากรมีรายได้เฉลี่ยต่อหัวสูงอยู่ที่ประมาณ 3.8 แสนบาทต่อคนต่อปี ซึ่งการสร้างคนเพื่อยกระดับ
ขีดความสามารถในการแข่งขันของประเทศ จะเป็นปัจจัยสําคัญในการรองรับการเป็นประเทศไทย 4.0 เพื่อก้าวข้ามกับดักประเทศที่มีรายได้ปานกลาง ให้เป็นประเทศที่มีรายได้สูงในอนาคต
จากนั้น รมว.แรงงาน และคณะยังได้เข้าเยี่ยมชมห้องฝึกปฏิบัติการของสถาบันการจัดการปัญญาภิวัฒน์ ได้แก่ ศูนย์ฝึกปฏิบัติการธุรกิจการบิน, ศูนย์นวัตกรรมหุ่นยนต์และระบบอัตโนมัติ และโรงเรียนสาธิตสถาบันการจัดการปัญญาภิวัฒน์ เป็นต้น สําหรับสถาบันการจัดการปัญญาภิวัฒน์ (PIM) เป็นสถาบันอุดมศึกษาที่ได้รับการสนับสนุนการก่อตั้งโดยบริษัท ซีพี ออลล์ จํากัด (มหาชน) ภายใต้บริษัท เครือเจริญโภคภัณฑ์ จํากัด เปิดดําเนินการเรียนการสอนที่เน้นการเรียนรู้จากประสบการณ์จริง (Work-based Education) ซึ่งเป็นรูปแบบการเรียนการสอนแนวใหม่ที่ตอบโจทย์ด้านการศึกษา สร้างแรงงานอันมีคุณภาพสู่สังคม และเพื่อรับใช้ประเทศชาติ ซึ่งเป็นสถาบันการศึกษาที่เป็นกลไกสําคัญแห่งหนึ่งในการนําพาประเทศไทยไปสู่ความมั่นคง มั่งคั่ง และยั่งยืน โดยไม่ทิ้งใครไว้ข้างหลัง
------------------------------------------
กองเผยแพร่และประชาสัมพันธ์- ข่าว/
สมภพ ศีลบุตร - ภาพ/
๑๘ ตุลาคม ๒๕๖๑
รัฐบาลไทย-ข่าวทำเนียบรัฐบาล-ประชุมบอร์ด สปสช.
วันพุธที่ 6 ธันวาคม 2560
ประชุมบอร์ด สปสช.
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข, นายแพทย์เจษฎา  โชคดํารงสุข ปลัดกระทรวงสาธารณสุข, นายแพทย์ศักดิ์ชัย  กาญจนวัฒนา เลขาธิการสํานักงานหลักประกันสุขภาพแห่งชาติ
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข, นายแพทย์เจษฎา โชคดํารงสุข ปลัดกระทรวงสาธารณสุข, นายแพทย์ศักดิ์ชัย กาญจนวัฒนา เลขาธิการสํานักงานหลักประกันสุขภาพแห่งชาติ ประชุมคณะกรรมการหลักประกันสุขภาพแห่งชาติ (บอร์ด สปสช.) ครั้งที่ 12/2560 ที่สํานักงานหลักประกันสุขภาพแห่งชาติ ศูนย์ราชการแจ้งวัฒนะ กรุงเทพฯ *********** ธันวาคม 2560
รัฐบาลไทย-ข่าวทำเนียบรัฐบาล-บีโอไอลงนามบันทึกข้อตกลง (MOU) ร่วมกับ เมืองชางวอน เกาหลีใต้
วันพุธที่ 13 มีนาคม 2562
บีโอไอลงนามบันทึกข้อตกลง (MOU) ร่วมกับ เมืองชางวอน เกาหลีใต้
บีโอไอและเมืองชางวอน โดยนางสาวดวงใจ อัศวจินตจิตร์ เลขาธิการบีโอไอ และนาย ฮอ ซองมู (Mr. Huh Sung-Moo) นายกเทศมนตรีเมืองชางวอน ร่วมลงนามในบันทึกความเข้าใจ (MOU)
วันที่ 13 มีนาคม 2562 บีโอไอและเมืองชางวอน โดยนางสาวดวงใจ อัศวจินตจิตร์ เลขาธิการบีโอไอ และนาย ฮอ ซองมู (Mr. Huh Sung-Moo) นายกเทศมนตรีเมืองชางวอน ร่วมลงนามในบันทึกความเข้าใจ (MOU) เพื่อแลกเปลี่ยนข้อมูลนโยบายส่งเสริมการลงทุน การสนับสนุนผู้ประกอบการ SMEs และ Startup ความร่วมมือในการถ่ายทอดเทคโนโลยีในอุตสาหกรรมเป้าหมาย และความร่วมมือในการจัดกิจกรรมต่างๆ ในโอกาสที่คณะข้าราชการและนักลงทุนกลุ่มอุตสาหกรรมยานยนต์และชิ้นส่วนจากประเทศเกาหลีใต้ จํานวน 30 คน เดินทางมาเยือนประเทศไทย พร้อมเข้าร่วมงานสัมมนา “ส่งเสริมการลงทุนในอุตสาหกรรมยานยนต์” จัดโดยสํานักงานคณะกรรมการส่งเสริมการลงทุน (บีโอไอ) ณ ศูนย์ประสานการบริการด้านการลงทุน (OSOS) ชั้น 18 อาคารจัตุรัสจามจุรี นอกจากนี้ภายในงานยังมีกิจกรรมจับคู่ธุรกิจระหว่างนักลงทุนไทย และนักลงทุนชางวอนอีกด้วย
รัฐบาลไทย-ข่าวทำเนียบรัฐบาล-รมว.มท. เป็นประธานประชุมมอบนโยบายแก่ผู้ว่าฯ 10 จังหวัดภาคเหนือ เน้นย้ำต้องบริหารจัดการเชิงยุทธศาสตร์และบูรณาการทุกภาคส่วนเพื่อขับเคลื่อนงานอย่างมีประสิทธิภาพ
วันอังคารที่ 31 กรกฎาคม 2561
รมว.มท. เป็นประธานประชุมมอบนโยบายแก่ผู้ว่าฯ 10 จังหวัดภาคเหนือ เน้นย้ําต้องบริหารจัดการเชิงยุทธศาสตร์และบูรณาการทุกภาคส่วนเพื่อขับเคลื่อนงานอย่างมีประสิทธิภาพ
รมว.มท. เป็นประธานประชุมมอบนโยบายแก่ผู้ว่าฯ 10 จังหวัดภาคเหนือ เน้นย้ําต้องบริหารจัดการเชิงยุทธศาสตร์และบูรณาการทุกภาคส่วนเพื่อขับเคลื่อนงานอย่างมีประสิทธิภาพ
เมื่อวันที่30 ก.ค. 61 เวลา 16.30 น. ณ ห้องประชุมศาลากลางจังหวัดน่าน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมมอบนโยบายการปฏิบัติราชการและการเตรียมความพร้อมในการจัดการภัยพิบัติ โดยมี นายฉัตรชัย พรหมเลิศ ปลัดกระทรวงมหาดไทย อธิบดี และผู้ว่าราชการจังหวัดภาคเหนือ 10 จังหวัด ประกอบด้วย จังหวัดน่าน พะเยา อุตรดิตถ์ แพร่ เชียงราย เชียงใหม่ ลําปาง ลําพูน ตาก และแม่ฮ่องสอน และผู้เกี่ยวข้อง เข้าร่วมประชุม
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า การบริหารราชการแผ่นดินต้องยึดโยงยุทธศาสตร์เพื่อจะเป็นทิศทางในการดําเนินการที่มีเป้าหมายชัดเจนและต่อเนื่อง ดังนั้น แผนพัฒนาจังหวัด กลุ่มจังหวัด จึงเป็นสิ่งสําคัญ ถือเป็นเรื่องของการมีส่วนร่วมในระดับต่าง ๆ โดยพ่อเมืองหรือผู้ว่าราชการจังหวัดจะต้องทําหน้าที่บูรณาการในพื้นที่ และสําหรับในเรื่องสาธารณภัย ที่ผ่านมาได้เกิดเหตุการณ์ขึ้น ณ วนอุทยทนถ้ําหลวง-ขุนน้ํานางนอน อําเภอแม่สาย จังหวัดเชียงราย ซึ่งท่านผู้ว่าฯ ณรงค์ศักดิ์ โอสถธนากร ถือเป็นแบบอย่างของผู้อํานวยการจังหวัดในการป้องกันสาธารณภัยเหตุการณ์ที่เกิดขึ้น และในพื้นที่อําเภอบ่อเกลือ จังหวัดน่าน ก็ได้มีการประกาศภัยแล้วเช่นกัน ซึ่งเมื่อเกิดภัยขึ้น ทุกจังหวัดต้องมีแผนปฏิบัติการ ผู้ว่าราชการจังหวัดต้องตัดสินใจและแก้ไขปัญหาได้ทันต่อเหตุการณ์ รวมถึงต้องสามารถบูรณาการร่วมกันในพื้นที่ได้
สุดท้าย พลเอก อนุพงษ์ฯ ได้กล่าวถึงการบริหารจัดการขยะซึ่งเป็นอํานาจหน้าที่ขององค์กรปกครองส่วนท้องถิ่นในการจัดการขยะในทุกจังหวัด กระทรวงมหาดไทยเป็นผู้กํากับดูแลให้ดําเนินการเป็นไปอย่างถูกต้องตามกฎหมายที่เกี่ยวข้อง ซึ่งทุกวันนี้ปริมาณขยะในประเทศไทย มีปริมาณขยะสะสมเป็นจํานวนมาก การกําจัดขยะจึงต้องหาวิธีการที่จะต้องทําให้ขยะหมดไป ไม่ใช่การฝังกลบซึ่งปริมาณขยะสะสมก็ยังคงอยู่ เช่น การเผาตรง การผลิตไฟฟ้า เป็นต้น และในขณะนี้ องค์กรปกครองส่วนท้องถิ่นทั้งกว่า 7 พันแห่งได้มีการรวมกลุ่มเป็น Cluster จํานวน 324 กลุ่ม เพื่อบริหารจัดการขยะให้มีประสิทธิภาพ โดยองค์กรปกครองส่วนท้องถิ่นจะต้องเป็นผู้ดําเนินการในฐานะเป็นนิติบุคคลตามกฎหมาย และต้องสร้างการรับรู้ที่ถูกต้องให้กับประชาชน
รัฐบาลไทย-ข่าวทำเนียบรัฐบาล- ยธ. ให้ความช่วยเหลือครอบครัว “น้องปาล์ม” ซึ่งถูกรถชนพิการ ที่จังหวัดขอนแก่น
วันศุกร์ที่ 20 ตุลาคม 2560
ยธ. ให้ความช่วยเหลือครอบครัว “น้องปาล์ม” ซึ่งถูกรถชนพิการ ที่จังหวัดขอนแก่น
กระทรวงยุติธรรม ให้ความช่วยเหลือครอบครัว “น้องปาล์ม” ซึ่งถูกรถชนพิการ ที่จังหวัดขอนแก่น
ในวันศุกร์ที่ 20 ตุลาคม 2560 เวลา 10.30 น.
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
รับเรื่องจากนายโกศลวัฒน์ อินทุจันทร์ยง รองโฆษกสํานักงานอัยการสูงสุด
ซึ่งนํานางปวีณา หาทรัพย์ และ ด.ช.ปราบปราม เจิมขุนทด หรือ น้องปาล์ม
ที่ประสบอุบัติเหตุถูกรถกระบะของโรงพยาบาลส่งเสริมสุขภาพ ต.บ้านใหม่ จ.ขอนแก่น
ชนรถมอเตอร์ไซต์ของบิดา จนพิการไม่สามารถช่วยเหลือตัวเองได้ เหตุเกิดเมื่อปี 2558
เพื่อร้องขอความธรรมและขอเงินเยียวยาตามกฎหมาย
นายธวัชชัย กล่าวว่า จากกรณีที่เกิดขึ้น ในส่วนคดีอาญา ศาลจังหวัดชุมแพ จังหวัดขอนแก่น
ได้พิพากษาดําเนินคดีกับคนขับรถของโรงพยาบาลส่งเสริมสุขภาพ ตําบลบ้านใหม่
มีความผิดในข้อหาขับรถโดยประมาทเป็นเหตุให้ผู้อื่นได้รับบาดเจ็บสาหัส
ส่วนคดีทางแพ่ง ผู้เสียหายฟ้องไม่ได้ เนื่องจากไม่มีเงินจ้างทนาย
อีกทั้งครอบครัวของน้องปาล์มต้องแบกรับภาระทั้งค่ารักษาพยาบาลและค่าใช้จ่ายทางคดีจํานวนมาก
จึงตัดสินใจเข้าร้องขอความช่วยเหลือต่อสํานักงานอัยการสูงสุด และกระทรวงยุติธรรม
ซึ่งกระทรวงยุติธรรมจะพิจารณาเงินชดเชยเยียวยาน้องปาล์มที่พิการ รวมถึงบิดาน้องปาล์มที่บาดเจ็บ
ทั้งนี้ กระทรวงยุติธรรมจะร่วมกับสํานักงานอัยการสูงสุดเดินทางไปหารือกับกระทรวงสาธารณสุข
เพื่อเจราจรตกลงค่าเสียหาย หากสามารถเจรจาเรียกร้องทางแพ่งได้
ทางกระทรวงยุติธรรมจะให้กระทรวงสาธารณสุขเป็นผู้ดําเนินการต่อ แต่หากการเจรจาไม่เป็นผล
กองทุนยุติธรรมจะเป็นผู้ออกค่าใช้จ่ายด้านทนายและค่าใช้จ่ายอื่นๆ เพื่อเรียกร้องทางคดีต่อไป
รัฐบาลไทย-ข่าวทำเนียบรัฐบาล-สรรพสามิตชี้แจงไม่มีการจัดเก็บภาษีสรรพสามิตผ้าอนามัย
วันจันทร์ที่ 16 ธันวาคม 2562
สรรพสามิตชี้แจงไม่มีการจัดเก็บภาษีสรรพสามิตผ้าอนามัย
ตามที่ได้มีข่าวปรากฏว่า ปัจจุบันรัฐบาลเก็บภาษีผ้าอนามัยสูง ทําให้ผ้าอนามัยมีราคาแพงนั้น กรมสรรพสามิตขอเรียนชี้แจงว่าไม่มีการจัดเก็บภาษีสรรพสามิตผ้าอนามัยแต่อย่างใด
วันนี้ (16 ธ.ค. 2562) นายวิวัฒน์ เขาสกุล รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า ตามที่ได้มีข่าวปรากฏว่า ปัจจุบันรัฐบาลเก็บภาษีผ้าอนามัยสูง ทําให้ผ้าอนามัยมีราคาแพงนั้น กรมสรรพสามิตขอเรียนชี้แจงว่าไม่มีการจัดเก็บภาษีสรรพสามิตผ้าอนามัยแต่อย่างใด ผ้าอนามัยไม่เป็นสินค้าที่อยู่ในพิกัดอัตราภาษีสรรพสามิต เพราะไม่ถูกจัดเป็นสินค้าฟุ่มเฟือย ปัจจุบันถูกเรียกเก็บเฉพาะภาษีมูลค่าเพิ่มหรือ vat เท่านั้น ตามหลักการภาษีสรรพสามิตจะเรียกเก็บเฉพาะสินค้าหรือบริการที่บริโภคแล้วส่งผลต่อสุขภาพและศีลธรรมอันดี และสินค้าฟุ่มเฟือยหรือเกินความจําเป็นต่อการดํารงชีพ หรือมีผลกระทบต่อสิ่งแวดล้อม ซึ่งเป็นหนึ่งในมาตรการที่รัฐใช้ในการจํากัดการบริโภคสินค้าหรือบริการบางประเภทเท่านั้น ซึ่งผ้าอนามัยถือเป็นสินค้าจําเป็นจึงไม่เข้าข่ายสินค้าฟุ่มเฟือย
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ปลัดฯพสุ ร่วมเปิดโรงงานเอ็มจีแห่งใหม่ ขยายการลงทุนในไทย เป็นศูนย์กลางการผลิตระดับโลกของภูมิภาคเอเชียตะวันออกเฉียงใต้
วันศุกร์ที่ 8 ธันวาคม 2560
ปลัดฯพสุ ร่วมเปิดโรงงานเอ็มจีแห่งใหม่ ขยายการลงทุนในไทย เป็นศูนย์กลางการผลิตระดับโลกของภูมิภาคเอเชียตะวันออกเฉียงใต้
รองนายกรัฐมตรี เป็นประธาน เปิดโรงงานแห่งใหม่ ของบริษัท เอสเอไอซี มอเตอร์-ซีพี จํากัด และบริษัท เอ็มจี เซลล์ ณ นิคมอุตสาหกรรมเหมราชอีสเทิร์นซีบอร์ด แห่งที่ 2 จังหวัดชลบุรี
วันนี้ (8 ธ.ค.60) นายสมคิด จาตุศรีพิทักษ์ รองนายกรัฐมตรี เป็นประธาน เปิดโรงงานแห่งใหม่ ของบริษัท เอสเอไอซี มอเตอร์-ซีพี จํากัด และบริษัท เอ็มจี เซลล์ โดยมี นายสือ กั๋ว หย่ง กรรมการผู้จัดการบริษัทืเอสเอไอซี- มอเตอร์ ซีพี จํากัด ให้การต้อนรับและ นายพสุ โลหารชุน ปลัดกระทรวงอุตสาหกรรม นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม ฯพณฯ อู๋ จื้ออู่ อัครราชทูตที่ปรึกษาสถานเอกอัครราชทูต สาธารณรัฐประชาชนจีนประจําประเทศไทย นายนายธนินท์ เจียรวนนท์ ประธานอาวุโสเครือเจริญโภคภัณฑ์ และผู้แทนจากทั้งภาครัฐและเอกชน ร่วมเป็นเกียรติ ณ นิคมอุตสาหกรรมเหมราชอีสเทิร์นซีบอร์ด แห่งที่ 2 จังหวัดชลบุรี
โดยโรงงานแห่งใหม่นี้สามารถผลิตรถยนต์ได้ 100,000 คันต่อปี ด้วยนวัตกรรมระบบอัตโนมัติ และหุ่นยนต์อัจฉริยะ ผสมกับเทคโนโลยีการผลิตและระบบตรวจสอบคุณภาพ และยังเป็นศูนย์กลางการผลิตรถยน์เอ็มจี เป็นฐานการผลิตหลักของรถยนต์พวงมาลัยขวา เพื่อการส่งออกไปยังประเทศในกลุ่มอาเซียน และประเทศอื่นๆ เช่น ออสเตรเลีย นิวซีแลนด์ เป็นต้น และจะกลายเป็นศูนย์กลางผลิตรถยนต์เอ็มจี ถือเป็นการยกระดับอุตสาหกรรมยานยนต์และเศรษฐกิจของประเทศ ในยุคอุตสาหกรรม 4.0
ทั้งนี้ ปลัดอุตสาหกรรมยังได้ร่วมเป็นสักขีพยานพิธีลงนามบันทึกข้อตกลงความร่วมมือ (MOU) ด้านการวิจัยและพัฒนายานยนต์สมัยใหม่ ระหว่างสํานักงานพัฒนาวิทยาศาสตร์และเทคโนโลยีแห่งชาติ กับบริษัทเอสเอไอซี-มอเตอร์ ซีพี จํากัด ด้วย #prnarai #กระทรวงอุตสาหกรรม #industry4.0 #ยานยนต์
รัฐบาลไทย-ข่าวทำเนียบรัฐบาล-ก.ยุติธรรม ร่วมมือแก้ไขปัญหาจังหวัดชายแดนภาคใต้ มุ่งรักษาความปลอดภัยในชีวิต และทรัพย์สินของประชาชน
วันอังคารที่ 30 มกราคม 2561
ก.ยุติธรรม ร่วมมือแก้ไขปัญหาจังหวัดชายแดนภาคใต้ มุ่งรักษาความปลอดภัยในชีวิต และทรัพย์สินของประชาชน
นางกรรณิการ์ แสงทอง รองปลัดกระทรวงยุติธรรม เป็นประธานการประชุมรับฟังความเห็นประกอบการจัดทําแผนยุทธศาสตร์การขับเคลื่อนงานแก้ไขปัญหา
จังหวัดชายแดนใต้ของกระทรวงยุติธรรม พ.ศ. ๒๕๖๑ – ๒๕๖๔ และติดตามผลการดําเนินงานในไตรมาส ๑ – ๒
เมื่อวันจันทร์ที่ ๒๙ มกราคม ๒๕๖๑ เวลา ๑๓.๓๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมรับฟังความเห็นประกอบการจัดทําแผนยุทธศาสตร์การขับเคลื่อนงานแก้ไขปัญหา
จังหวัดชายแดนใต้ของกระทรวงยุติธรรม พ.ศ. ๒๕๖๑ – ๒๕๖๔ และติดตามผลการดําเนินงานในไตรมาส ๑ – ๒
โดยมีผู้แทนจากส่วนราชการในสังกัดกระทรวงยุติธรรม และเจ้าหน้าที่ผู้ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคาราชบุรีดิเรกฤทธิ์ ศูนย์ราชการเฉลิมพระเกียรติฯ
ทั้งนี้ ที่ประชุมได้รับทราบการบูรณางานของทุกหน่วยงานในสังกัดกระทรวงยุติธรรม
โดยในปีงบประมาณ พ.ศ. ๒๕๖๑ ได้บูรณาการขับเคลื่อนการแก้ไขปัญหาจังหวัดชายภาคใต้ในด้านต่างๆ
อาทิ ให้หน่วยงานที่เกี่ยวข้องกําหนดตัวชี้วัดเพื่อเป็นหลักฐานบ่งชี้งานบูรณาการร่วมกัน หน่วยงานต้องมีฐานข้อมูล
การดําเนินการทุกโครงการที่สามารถแลกเปลี่ยนและจัดเก็บได้อย่างเป็นระบบเพื่อรองรับนโยบาย Big data ของรัฐบาล
โดยเชื่อมโยงฐานข้อมูลกับ DXC งานด้านยุติธรรมชุมชนให้ กพยจ. เป็นกลไกขับเคลื่อนการแก้ไขปัญหาในพื้นที่
เช่น การป้องกัน อาชญากรรม การแก้ปัญหาความยากจน การให้ความรู้แก่ประชาชน เป็นต้น
พร้อมทั้งได้รายงานผลการดําเนินงานตามแผนงานบูรณาการขับเคลื่อนการแก้ไขปัญหาจังหวัดชายภาคใต้
ประจําปีงบประมาณ พ.ศ. ๒๕๖๑ ณ เดือนธันวาคม ๒๕๖๐
(ไตรมาส ๑) ให้ที่ประชุมรับทราบและเร่งรัดการดําเนินการให้เป็นไปตามกรอบระยะเวลาของแผน
นอกจากนี้ ที่ประชุมได้ร่วมกันหารือรายละเอียดคําของบประมาณ ประจําปีงบประมาณ พ.ศ. ๒๕๖๒ ของส่วนราชการ
ให้สอดคล้องกับตัวชี้วัดตามแผนงานบูรณาการเพื่อขับเคลื่อนการแก้ไขปัญหาจังหวัดชายแดนภาคใต้โดยตรง
ไม่ซ้ําซ้อน มุ่งรักษาความปลอดภัยในชีวิตและทรัพย์สินของประชาชน รวมถึงแก้ไขปัญหาที่ต้นเหตุของความรุนแรง
โดยให้ความสําคัญกับการอํานวยความยุติธรรมที่เข้าถึงประชาชน ลดความเหลื่อมล้ําและเท่าเทียมกัน
ตลอดจนที่ประชุมยังได้ให้ความเห็นประกอบการจัดทําร่างแผนยุทธศาสตร์การขับเคลื่อนการแก้ไขปัญหาจังหวัดชายแดนใต้
ของกระทรวงยุติธรรม พ.ศ.๒๕๖๑ - ๒๕๖๔ซึ่งเน้นแนวทางและกลยุทธ์ขับเคลื่อนที่สําคัญด้านความมั่นคง
๒ งานหลัก คือ งานอํานวยความยุติธรรม และงานบังคับใช้กฎหมาย โดยยึดกรอบตามร่างแผนยุทธศาสตร์ความมั่นคง มั่งคั่ง ยั่งยืน
ในพื้นที่จังหวัดชายแดนภาคใต้ พ.ศ. ๒๕๖๑ – ๒๕๖๔ ของสภาความมั่นคงแห่งชาติเป็นแนวทาง